28.09.2022.

**Biežāk uzdotie jautājumi par Valsts konkursu**

Informācija par konkursu un norisēm: https://www.lnkc.gov.lv/lv/valsts-konkursi-makslas-joma

**Kurā mācību priekšmetā konkursa uzdevums būtu veicams?**

Šis ir komplekss uzdevums, to var veikt dažādos mācību priekšmetos - Darbs materiālā, Kompozīcija, Mākslas valodas pamati, Zīmēšana, Tekstils, Datorgrafika, Dizaina pamati u.c. – sadarbojoties dažādu mācību priekšmetu skolotājiem.

**Cik mācību stundās domājams veikt šo uzdevumu?**

Uzdevuma laika plānošanu ietekmēs tas, vai uzdevumu 1) veiks visa klase kopā, vai uzdevums tiks veikts individuāli; 2) vienā mācību priekšmetā vai vairākos; 3) izvēloties veidot planšeti vai veidot video.

**Cik kolekcijas no skolas var iesniegt?**

Tas norādīts konkursa nolikumā (punkts 8.4.2.):

līdz 3 individuāliem dalībniekiem vai dalībnieku grupām, ja izglītības programmā mācās līdz 100 audzēkņiem;

līdz 4 individuāliem dalībniekiem vai dalībnieku grupām, ja izglītības programmā mācās no 101 līdz 200 audzēkņiem;

līdz 6 individuāliem dalībniekiem vai dalībnieku grupām, ja izglītības programmā mācās vairāk kā 201 un vairāk audzēkņi.

**Ja taisa planšeti, tad video nav jāfilmē?**

Jā, jāizvēlas viens no veidiem.

**Vai T kreklu drīkst papildināt ar kādiem aksesuāriem – apkaklītēm, rokassprādzēm, utt..?**

Tas ir iespējams, ja tas saistīts ar kolekcijas ideju.

**Vai jaunākā vecuma skolēni ir spējīgi perfekti izveidot datorā kolāžu, vizītkarti utt., ja viņiem vēl nav apguvuši datorprasmes?**

Kolāžas tehnika nav jāveic, izmantojot datoru. Taču vecāko klašu skolēniem ir iespēja izvēlēties veikt darbu, izmantojot datoru.

Jaunāko klašu skolēniem, ja tie tiek izvirzīti konkursa II kārtai, vizītkartes veidošanā palīdz skolotājs.

**Vai vērtēšanā tiks ņemts vērā skolēnu vecums?**

Jā, vērtēšana notiks atbilstoši vecuma grupām un tam, vai skolēns strādājis individuāli vai grupā:

I grupa: dalībnieks vecumā no 7 līdz 12 gadiem;

II grupa: dalībnieks vecumā no 13 līdz 16 gadiem;

III grupa: dalībnieku grupa no 7 līdz 12 gadiem;

IV grupa: dalībnieku grupa no 13 līdz 16 gadiem.

*Jautājumus un ierosinājumus par valsts konkursa norisi lūgums sūtīt: ilze.kupca@lnkc.gov.lv*